[{"text_idx": "#000002", "text": "Os ydych am deimlo fel seleb neu roial, beth am fynd ar daith hofrennydd dros Gaerdydd? Yn brofiad nad anghofiwch fyth, mae Taith Dinas Caerdydd yn mynd a\u0302 chi dros dirnodau enwog y ddinas, gan gynnwys Stadiwm y Principality, Castell Caerdydd a Bae Caerdydd."}, {"text_idx": "#000003", "text": "Gallwch hyd yn oed archebu sesiwn blas ar hedfan a rhoi cynnig arni eich hun! Yn gadael o Lanfa Hofrenyddion Caerdydd, yn y bae. Gallwch archebu taith hyd at awr \u2013 yn dibynnu pa mor ddewr rydych chi\u2019n teimlo \u2013 prisiau o \u00a399. Archebwch eich taith hofrennydd yma."}, {"text_idx": "#000004", "text": "Mwynhewch Brynhawn Te moethus Gwesty\u2019r Fro, gyda golygfeydd ysblennydd. Byddwch yn teimlo fel petaech yn nghanol cefn gwlad Cymru, oll o fewn taith 30 munud mewn car o Ganol Dinas Caerdydd!"}, {"text_idx": "#000005", "text": "Dewiswch o\u2019r Te Prynhawn Traddodiadol, Te Prynhawn Fegan neu De Prynhawn Dim Glwten a mwynhewch ddetholiad o frechdanau a\u0302 thema Gymreig, clasuron fel sgons cartref a chacennau cri a thebot braf o\u2019ch hoff de. Ac i\u2019ch sbwylio\u2019ch hun hyd yn oed mwy, beth am wydraid o prosecco am \u00a36.00 yn ychwanegol? Cadwch le yma."}, {"text_idx": "#000008", "text": "Ar o\u0302l jinsen neu ddwy neu hyd yn oed wedi bod fry uwchben y ddinas mewn hofrennydd, beth am ginio go iawn yn The Ivy? Gyda rhywbeth at ddant pawb, mae gan The Ivy Cardiff fwydlen brasserie drwy\u2019r dydd, o frecwast i ginio a swper. Mae\u2019n cynnwys byrbrydau ysgafn, brechdanau, coctels a the prynhawn."}, {"text_idx": "#000009", "text": "Mae bwydlen brecinio arbennig dros y penwythnos yn cynnig opsiwn gwahanol i fwydlen yr wythnos, a bwydlen ddiodydd sy\u2019n cynnwys coctels poblogaidd, gan gynnwys rhai ffefrynnau clasurol ychydig yn wahanol. Yng nghanol y ddinas, mae\u2019n cynnig lleoliad moethus ar gyfer ymweliad prynhawn neu gyda\u2019r nos. I gyd wrth galon y ddinas. Cadwch eich bwrdd yma"}]